Diari Oficial de la Generalitat Valenciana


Sumari del DOGV 4547, del 18-07-2003 (2003/8032)

RESOLUCIÓ de 4 de juliol de 2001, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU la realització de les instal·lacions de la línia aèria trifàsica a 20 kV, per a interconnexió entre la línia Almassora de ET Vila-real Sud i la línia Castelló del CR Burriana (Castelló). Expedient: ATLINE/2000/107. Pyto.: 298/97.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4547

Data del DOGV
:   18-07-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/8032


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 4 de juliol de 2001, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU la realització de les instal·lacions de la línia aèria trifàsica a 20 kV, per a interconnexió entre la línia Almassora de ET Vila-real Sud i la línia Castelló del CR Burriana (Castelló). Expedient: ATLINE/2000/107. Pyto.: 298/97. [2003/S8032]
  
Examinats els antecedents que hi ha en l'expedient ATLINE/2000/107 de la Unitat d'Energia i Mines, tramitat a instància de l'entitat Iberdrola Distribución Eléctrica, SAU.
  
Antecedents de fet
  
Primer
  
El 13 d'abril de 2000 Iberdrola, SA va sol·licitar autorització administrativa i declaració en concret d'utilitat pública del projecte d'instal·lació de la línia aèria trifàsica de 20 kV, de 1.292 metres, per a interconnexió entre la línia Almassora de ET Vila-real Sud i la línia Castelló del CR Burriana (Castelló), projecte núm. 298/97.
  
Segon
  
Es va tramitar la corresponent informació pública del projecte i la relació d'interessats, béns i drets afectats, amb els corresponents anuncis que van ser publicats en el periòdic Mediterráneo de 2 de juny de 2000, en el Butlletí Oficial de la Província de Castelló núm. 66, de 30 de maig de 2000 i en el Diari Oficial de la Generalitat Valenciana núm. 3.778, de 23 de juny de 2000.
  
Igualment, el 17 de maig de 2000 va ser tramés l'anunci a l'ajuntament d'Almassora, perquè fóra exposat al tauler d'edictes, i s'expedira la diligència d'exposició, la qual va ser tramesa a este Servei Territorial el 28 de setembre de 2000.
  
Tercer
  
Amb data 12 de maig de 2000 es van tramitar les preceptives separates a Telefónica, COPUT, Confederació Hidrogràfica del Xúquer i Ajuntament d'Almassora.
  
La Compañía Telefónica, la COPUT i la Confederació Hidrogràfica del Xúquer emeteren informes condicionats, mentre que l'Ajuntament d'Almassora no informà dins de termini, per la qual cosa amb data 22 de juny de 2000 se li reiterà la sol·licitud d'informe, amb indicació que si no s'emetia informe es consideraria que no hi havia cap objecció al projecte. L'Ajuntament d'Almassora no ha tramés cap informe.
  
Quart
  
El 18 de maig de 2000 s'emet informe tècnic sobre la documentació presentada, en el qual consta que pot considerar-se que no s'han observat defectes aparents.
  
Cinqué
  
En el període d'informació pública s'hi formularen al·legacions, presentades per Daniel Pesudo Campesino, en nom seu i com a mandatari verbal d'Isabel Campesino de los Santos, Isabel, María del Rosario, María Teresa i Manuel Pesudo Campesino, tots ells hereus pro indiviso de Daniel Pesudo Pavía, que al·lega:
  
1) Que apareixen afectats en la relació publicada, amb un vol de 295 metres i la col·locació dels suports 4 i 5 de la línia a establir.
  
2) Que la finca està inclosa en el Pla General d'Ordenació Urbana d'Almassora i classificada com a SUNPOR-2 i, per això, quan es desenvolupe l'esmentat pla caldrà realitzar nous treball de desviació de la línia.
  
3) Proposen traslladar la línia al límit de la finca amb els terrenys de la Confederació Hidrogràfica del Xúquer, per ser un ens públic i no implicar un cost superior al 10% del projecte.
  
Sisé
  
Acomplit el tràmit d'al·legacions a l'empresa sol·licitant, amb data 4 de juliol de 2000, Iberdrola, SA presenta escrits de contestació a les al·legacions, el 2 d'agost de 2000 i el 23 de gener de 2001, on manifesta:
  
1r. Que encara que l'esmentada finca està inclosa en el Pla General d'Ordenació Urbana d'Almassora, està classificada com a SUNPOR-2 és a dir sòl urbanitzable no detallat, cosa que no implica l'immediat desenvolupament de l'actuació urbanística, per la qual cosa la línia de què es tracta, no pot trobar-se a l'espera que un determinat sòl urbanitzable es desenvolupe urbanísticament per a definir el seu traçat.
  
2n. Quant a la possibilitat de traslladar la línia al límit de la parcel·la afectada amb els terrenys de la Confederació Hidrogràfica del Xúquer, la Llei 29/1985, de 2 d'agost, d'Aigües, disposa una servitud de 5 metres d'amplària per a ús públic.
  
Seté
  
El 5 de març de 2001, i abans d'emetre resolució, se sotmet a vista l'expedient, i es concedix un termini de deu dies perquè els interessats hi aporten totes les dades que creguen convenients, i com a conseqüència d'este tràmit presenten al·legacions:
  
1a) Arturo Gimeno Amiguet, que indica que el seu domicili actual a efectes de notificacions, així com la seua oposició al traçat de la línia sol·licitada per Iberdrola per considerar-lo perillós des del punt de vista ecològic per les radiacions; i indica, a més, que la seua finca ja es troba travessada per una altra línia.
  
2a) Proalbo, SL que indica que les parcel·les 143, 144 i 145, en les quals consten com a propietaris Vicente Blasco Felip, Sagrario Clausell Requesens i María Teresa Domínguez Almela, en l'actualitat són de la seua propietat, i aporta domicili a efectes de notificacions.
  
3a) Gloria Boix Gali al·lega que en una reunió que mantingué amb Iberdrola, SA a l'Ajuntament d'Almassora va manifestar verbalment la seua disconformitat amb el traçat mostrat per l'esmentada mercantil, i que, igualment, es comprometé, de manera verbal, la persona que representava a Iberdrola, SA a variar el traçat rodejant la finca per la part més pròxima al llit del riu, per la qual cosa sol·licita que es tinga en compte la modificació segons pla que s'adjunta.
  
4a) Daniel Pesudo i altres, en este tràmit sol·licita la tramesa, juntament amb la resolució, d'una còpia dels condicionaments imposats per la Confederació Hidrogràfica del Xúquer.
  
5a) Francisco Canet Sansano, en nom i representació de Francisco Llácer Ballester, manifesta que no ha prestat la seua conformitat a l'establiment de la línia, i hi nega la seua autorització, ja que la seua finca és molt xicoteta, per la qual cosa considera més just que circule per les finques limítrofes que són més grans, i considera el traçat per la seua finca un greu perjudici al seu patrimoni.
  
Fonaments de dret
  
Primer
  
La Conselleria d'Indústria i Comerç té competència en virtut del Reial Decret 2.595/1982, de 24 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'indústria i energia (BOE 249, 18.10.1982), i del Reial Decret 1.047/1984, d'11 d'abril, sobre valoració definitiva i ampliació de funcions i mitjans adscrits als servicis traspassats a la Comunitat Valenciana en matèria d'indústria, energia i mines (BOE 132, 02.06.1984).
  
Segon
  
Vistos els preceptes de la Llei 54/1997, de 27 de novembre, del Sector Elèctric, així com els decrets 2.617/1996, de 20 d'octubre, sobre autorització d'instal·lacions elèctriques, i 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre expropiació forçosa i sancions en matèria d'instal·lacions elèctriques.
  
Este Servei Territorial d'Indústria i Energia, a proposta de la unitat corresponent, resol:
  
1r. Autoritzar a Iberdrola, SA l'establiment d'una línia aèria trifàsica a 20 kV, de 1.292 metres, per a interconnexió entre línia Almassora de ET Vila-real Sud i la línia Castelló del CR Burriana (Castelló), expedient ATLINE/2000/107, projecte: 298/97.
  
2n. Estimar, en part, les al·legacions de Daniel Pesudo Campesino, en el seu nom i com a mandatari verbal d'Isabel Campesino de los Santos, Isabel, María del Rosario, María Teresa i Manuel Pesudo Campesino, tots ells hereus pro indiviso de Daniel Pesudo Pavía, tot havent d'instal·lar-se la línia d'acord amb les condicions imposades per la Confederació Hidrogràfica del Xúquer en el seu informe de 30 de maig de 2000, així com enviar còpia al senyor Pesudo Campesino de les dites condicions.
  
3r. Estimar en part les al·legacions d' Arturo Gimeno Amiguet, anotant el domicili que facilita a efectes de notificacions i desestimant el traçat alternatiu a la línia per ser tècnicament difícil de variar i especialment en la parcel·la del senyor Gimeno, a escassos cinquanta metres del suport número 13, en el qual té lloc l'entroncament de la línia.
  
4t. Estimar les al·legacions de Proalbo, SL en el sentit que les parcel·les 143, 144 i 145, en les quals apareixen com a propietaris Vicente Blasco Felip, Sagrario Clausell Rquesens i María Teresa Domínguez Almela, en l'actualitat són de la seua propietat, tot prenent nota del domicili que aporten a efectes de notificacions.
  
5é. Desestimar les al·legacions de Gloria Boix Gali, sense perjudici que s'execute el traçat proposat per la senyora Boix, sempre que hi haja acord firmat per tots els afectats en l'esmentada variació.
  
6é. Desestimar les al·legacions de Francisco Canet Sansano, en nom i representació de Francisco Llácer Ballester, per estimar que no és tècnicament possible la variació del traçat sobre terrenys de domini públic, ja que alteraria totalment el projecte i afectaria, a més a més, sense cap justificació, altres parcel·les limítrofes, que estarien en el seu dret de presentar noves al·legacions al nou traçat.
  
7é. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
8é. Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres a la Unitat d'Energia i Mines d'este Servei Territorial, tot adjuntant certificat tècnic de la instal·lació, a efectes de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a l'execució, el compliment dels condicionaments establits per Telefónica, Confederació Hidrogràfica de Xúquer i COPUT.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, Conselleria d'Indústria i Comerç (carrer de Colom, 32 € 46069 València), en el termini d'un mes, comptat a partir de l'endemà de la notificació de la present resolució, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27.11.1992), en la redacció que en fa la Llei 4/1999, de 13 de gener (BOE 12, de 14.01.1999).
  
Castelló de la Plana, 4 de juliol de 2001.- El cap del Servei Territorial: Juan Elías Ramos Barceló.